Glennetangen lense

Glennetangen lense ble bygd i 1938 som erstatning for Nes lense i Skiptvet (tidligere Varteig). En lense er innretning til å lede eller samle tømmerstokker under fløting. Ved lensen ble tømmer fløtet ned Glomma sortert, buntet sammen og sendt videre med strømmen eller slept med båt. Glennetangen ligger like oppstrøms for der Glomma deler seg i to ved Tunøya. Nes lense ble anlagt i 1852, flyttet til Furuholmen i 1895 og tilbake til Nes i 1909. Etterhvert ble mer av arbeidet flyttet fra Glennetangen til Furuholmen i Varteig. Veitransport tok etterhvert over for mye av fløtingen. Glennetangen lense var en type kanalanlegg der tømmerstokkene ble sluppet inn i en slags kanal omgitt av flåter der mannskapet sto med fløterhaker. På det meste var opp 400 mann ansatt der. Arbeidet med håndtering av tømmerstokkene var til dels manuelt. Ved siden av Fetsund lenser var dette et av de store fløtningsanleggene i Norge. Glennetangen lense var i drift til den siste fløtningssesongen i Glomma i 1985.Agnalt, S. H. (2013). De siste lensekræbbene: Tømmerfløting ved Glennetangen lense i Nedre Glomma 1938-1985. Masteroppgave, NTNU, Institutt for historie og klassiske fag.

 Referanser 

 Litteratur 
 Agnalt, S. H. (2013). De siste lensekræbbene: Tømmerfløting ved Glennetangen lense i Nedre Glomma 1938-1985 Masteroppgave, Norges teknisk-naturvitenskapelige universitet, Institutt for historie og klassiske fag.

Kategori:Byggverk i Skiptvet
Kategori:Tømmerfløting
Kategori:Østfolds samferdselshistorie